**МІНІСТЭРСТВА АДУКАЦЫІ**

**РЭСПУБЛІКІ БЕЛАРУСЬ**

**УСТАНОВА АДУКАЦЫІ**

**«МАГІЛЁЎСКІ ДЗЯРЖАЎНЫ**

 **УНІВЕРСІТЭТ**

**ІМЯ А. А. КУЛЯШОВА»**

***Міжнародная навукова-практычная канферэнцыя***

**КАПЫЦІНСКІЯ ЧЫТАННІ-4**

**19 - 20 сакавіка 2020 года**

## МАГІЛЁЎ, 2020

***Інфармацыйнае паведамленне***

**Паважаныя калегі,**

**школьнікі, студэнты, магістранты, аспіранты!**

**Запрашаем Вас прыняць удзел у працы** міжнароднай навукова-практычнай канферэнцыі «Капыцінскія чытанні-4», якая адбудзецца **19 – 20 сакавіка 2020 года** ў установе адукацыі «Магілёўскі дзяржаўны ўніверсітэт імя А.А. Куляшова».

**Праблемнае поле канферэнцыі:**

1. Актуальныя праблемы археалогі, гісторыіі, гістарыяграфіі Беларусі і сумежных тэрыторый.

2. Навукова-педагагічная і творчая спадчына В.Ф.Капыціна.

3. Сацыяльная структура, светапоглядныя ўяўленні, камунікацыя насельніцтва культур каменнага і бронзавага веку на тэрыторыі Цэнтральнай і Усходняй Еўропы.

4. Этна-культурнае развіццё, матэрыяльная культура, абмен і гандаль насельніцтва Верхняга Падняпроўя з іншымі рэгіёнамі Цэнтральнай і Усходняй Еўропы ў эпоху ранняга жалезнага веку і сярэднявечча.

5. Музейная справа, дапаможныя гістарычныя дысцыпліны і краязнаўства ў вывучэнні гісторыі. Ахова гісторыка-культурнай спадчыны.

6. Крыніцазнаўства і метадалогія вывучэння гісторыі Беларусі і сумежных тэрыторый.

7. Міждысцыплінарныя напрамкі ў даследаванні гісторыі грамадства.

8. Праблемы выкладання гісторыі і грамадазнаўчых дысцыплін у сярэдняй і вышэйшай школе.

9.“Году малой радзімы прысвячаецца...” (творчыя работы навучэнцаў сярэдніх школ, ліцэяў, гімназій з прэзентацый сачынення на секцыі канферэнцыі).

Рабочыя мовы канферэнцыі – беларуская, руская, польская, украінская, англійская.

Па выніках канферэнцыі плануецца выданне зборніка навуковых артыкулаў. Зборнік будзе размешчаны ў РІНЦ.

Для публікацыі ў зборніку па выніках канферэнцыі неабходна ўнесці арганізацыйны ўзнос і заключыць аўтарскі дагавор. Памер арганізацыйнага ўзносу будзе паказаны ў тэксце запрашэння на канферэнцыю. Навучэнцы сярэдніх школ, ліцэяў, гімназій могуць быць вызваленыя ад выплаты арганізацыйнага ўзносу ў выпадку іх згоды на атрыманне электроннага варыянта зборніка пасля яго размяшчэння ў РІНЦ і электронным архіве бібліятэкі ўніверсітэта. Эсэ навучэнцаў будуць апублікаваныя на конкурснай аснове. Магчымы завочны ўдзел у канферэнцыі.

Удзельнікам канферэнцыі прадугледжана выдача сертыфіката ўдзельніка.

**Тэлефоны для даведак**: (8022) 28-36-46 (кафедра археалогіі і спецыяльных гістарычных дысцыплін).

Каардынатары:

**Агееў Аляксандр Рыгоравіч – тэл.** +375447554519**;**

**Коласаў Аляксандр Уладзіміравіч – тэл.** +375447163497;

**Ткачова Марына Валянцінаўна – тэл.** +375259532496;

**Галіноўскі Ігар Уладзіміравіч – тэл.** +375296438022.

Е-mail: msu.kasid@gmail.com

**Адрас аргкамітэта**

Рэспубліка Беларусь, 212022, г. Магілёў, вул. Касманаўтаў, 1, каб. 405, кафедра археалогіі і спецыяльных гістарычных дысцыплін

**Парадак прадстаўлення матэрыялаў**

Для ўдзелу ў канферэнцыі просім да **25 лютага 2020 года** накіраваць у аргкамітэт:

* Заяўку на ўдзел у канферэнцыі (форма дадаецца) па Е-mail і звычайнай пошце;
* Матэрыялы дакладу па Е-mail і адзін раз друкаваны асобнік па звычайнай пошце;
* Матэрыялы дакладаў студэнтаў, магістрантаў, аспірантаў завяраюцца навуковым кіраўніком;
* Тэксты эсэ школьнікаў па Е-mail і адзін раздрукаваны асобнік па звычайнай пошце;
* Тэксты эсэ школьнікаў завяраюцца настаўнікам – кіраўніком праекта.

Аргкамітэт мае права адбору прадстаўленых навуковых дакладаў і эсэ школьнікаў. Матэрыялы, не адпавядаючыя тэматыцы канферэнцыі альбо не аформленыя ў адпаведнасці з патрабаваннямі, адкланяюцца. Аўтары нясуць персанальную адказнасць за інфармацыю, прадстаўленую у матэрыялах. Аргкамітэт не дае справак аб ходзе экспертызы асобных работ. Персанальныя запрашэнні на ўдзел у канферэнцыі высылаюцца пасля атрымання тэкстаў дакладаў, тэкстаў эсэ і іх рэцэнзавання.

Праезд і іншыя выдаткі ўдзельнікаў канферэнцыі - за кошт камандзіруючай арганізацыі.

**Патрабаванні да публікацыі навуковых матэрыялаў**

Матэрыялы даклада прадстаўляюцца на беларускай, рускай, польскай, украінскай, англійскай мовах ў рэдактары Word (версія не ніжэй 6.0) для Windows праз 1 інтэрвал шрыфтам Times New Roman 14, усе палі (верхняе, ніжняе, левае і правае) - па 2 см. Імя файла мусіць складацца з прозвішча і ініцыялаў аўтара.

На першым радку ўказваецца індэкс УДК (выраўноўванне па левым краі). Далей праз інтэрвал з выраўноўваннем па цэнтры вялікімі літарамі друкуецца назва даклада; праз інтэрвал - прозвішча (ы) і ініцыялы аўтара (аў); на наступным радку – месца працы ці вучобы; на наступным радку ў круглых дужках - горад, краіна.

З новага радка пры неабходнасці зазначаецца навуковы кіраўнік – яго вучоная ступень, вучонае званне, прозвішча і ініцыялы.

З новага радка – анатацыя артыкула на беларускай, рускай, украінскай, польскай, англійскай мове з ключавымі словамі (у адпаведнасці з мовай артыкула), анатацыя на англійскай мове з ключавымі словамі. Аб'ём кожнага рэзюмэ - да 500 знакаў з прабеламі, да 7 ключавых слоў.

Далей з новага радка (абзацны водступ 1,25 см) друкуецца тэкст даклада. Зноскі на літаратуру даюцца ў квадратных дужках. Табліцы ўстаўляюцца ў тэкст. Пасля асноўнага тэксту прыводзіцца спіс літаратуры ў алфавітным парадку (літаратура афармляецца ў адпаведнасці з патрабаваннямі ВАК Рэспублікі Беларусь). Аб'ём тэксту - да 5 (пяці) поўных старонак (уключаючы спіс літаратуры, ілюстрацыі (фармат tif 300 dpi), табліцы, схемы і г.д.).

Матэрыялы з парушэннем названых патрабаванняў не разглядаюцца.

**Прыклад афармлення:**

УДК

НАЗВА ДАКЛАДА

Іваноў І.І.

Установа адукацыі «Магілёўскі дзяржаўны універсітэт

імя А.А.Куляшова»

(г. Магілёў, Беларусь)

Навуковы кіраўнік – доктар гістарычных навук, прафесар Пятроў В.А.

Анатацыя

Ключавыя словы

Summary

Keywords

……………………………………………………………………………………………………………………………………………………………………………[1, с. 24].

Літаратура:

1. Мальдзіс, А. Як жылі нашы продкі ў XVIII стагоддзі /А. Мальдзіс. – Мінск : Лімарыус, 2001. – 384 с.

**Патрабаванні да публікацыі эсэ школьнікаў**

Эсэ прадстаўляюцца на беларускай або рускай мове ў рэдактары Word (версія не ніжэй 6.0) для Windows праз 1 інтэрвал шрыфтам Times New Roman 14, усе палі (верхняе, ніжняе, левае і правае) - па 2 см. Імя файлаў мусяць складацца з прозвішча і ініцыялаў аўтара. Аб'ём тэксту - да 3 (трох) поўных старонак. Форма эсэ свабодная.

**Прыклад афармлення:**

НАЗВА ЭСЭ

Сідараў А.М.

ДУА «Сярэдняя школа №1 г. Магілёва», 10 «А» клас

(г. Магілёў, Беларусь)

Кіраўнік праекта – настаўнік гісторыі Іваноў П.А.

……………………………………………………………………………………………………………………………………………………………………………

**Заяўка**

**для ўдзелу ў канферэнцыі**

Прашу ўключыць мой даклад у праграму міжнароднай навукова-практычнай канферэнцыі «Капыцінскія чытанні-4»

|  |  |
| --- | --- |
| Прозвішча Імя Імя па бацьку |  |
| Назва даклада ці эсэ |  |
| Месца працы ці вучобы (поўнае найменне ўстановы і яго падраздзялення) |  |
| Пасада |  |
| Вучоная ступень |  |
| Вучонае званне |  |
| Праблематыка (пазначыць № раздзела з праблемнага поля) |  |
| Выкарыстанне тэхнічных сродкаў (калі так, то паказаць якія) |  |
| Адрас для сувязі (+ індэкс) |  |
| Тэлефон |  |
| E-mail |  |
| Форма ўдзелу (вочная / завочная) |  |
| Сертыфікат удзельніка (так / не) |  |
| Для школьнікаў - згода на атрыманне электроннага варыянту зборніка (так / не) |  |

Калі на працягу трох дзён пасля адпраўлення Вашай заяўкі і навуковага артыкула на наш электронны адрас, Вам не прыйдзе паведамленне аб іх атрыманні арганізатарамі канферэнцыі, просім выслаць ліст паўторна або звязацца з арганізатарамі канферэнцыі па ўказаных у інфармацыйным лісце тэлефонах.